
Здравейте,


 Аз съм Иван и живея в кооперация на 3 етажа. Винаги сме се разбирали добре с всички съседи, включително и няколко новодошли. Тази ситуация се промени когато преди около 3 години се нанесе ново семейство. Мъжът в това семейство се оказа доста неприятен. Той е самовлюбен, мисли се са по-добър от всички и обича да командва. Едно мнение е винаги грешно, стига да не е неговото.


Тези дни си сложи камера на неговата тераса, гледаща към двора на блока. На този двор си паркираме колите. Никой не знаеше, че ще го прави и все още никой не знае защо го е направил, но вече е факт. Аз и други със сигурност не желаем да бъдем заснемани от него, като и не е ясно къде и как се съхраняват тези записи. Искам да уточня, че аз даже съм ЗА идеята да има видеонаблюдение, но това изобщо не е начинът. Такова нещо трябва да се обсъди изключително подробно с всички, като има куп детайли и условности, които си вървят с една камера. Надявам се за компетентно мнение по този казус, свързано с въпроси като:


1. Законно ли е той да прави така?


2. Мога ли по законен път да го накарам да махне камерата?


3. Къде и на кого бих могъл да се оплача?


 

Поставяне на камера на кооперация без съгласие от съседи
========================================================

 

Здравейте, Иван,


въпросът за видеонаблюдението е обсъждан многократно във форума.  

 Право да извършват видеонаблюдение имат:  

1. Търговци или юридически лица, както и техни звена за самоохрана, които са лицензирани за извършването на частна охранителна дейност;  

2. Държавни институции, на които се налага да извършват видеонаблюдение за изпълнение на своите функции;  

3. Във всички останали случаи видеонаблюдение може да бъде извършвано само при наличие на нормативно основание или при Ваше изрично съгласие.


В тази връзка можете да подадете писмен сигнал, вкл. и по електронен път към Комисията за защита на личните данни, която при наличие на основание, ще образува производство против лицето. Като начало, обаче можете да разговаряте с него, с домоуправителя или да поставите въпроса на общо събрание на етажната собственост.


Поздрави,  

адв. Николина Митова  

тел. 0898 303092


